《和蔡生》
宋代·胡寅

吾生惭松独，天赋比樗散。
学道才窥藩，圣门未容款。
老来忧患集，鵻草经湿叹。
衣带垂有余，樗腹无可坦。
跫然喜君至，肯就我乎馆。
一醉老瓦盆，宁用玻璃碗。
春风正骀荡。柳暗月欲满。
蚩蚩万物类，混化胎与卵。
吾侪幸襟灵，诗书足相伴。
浩然天宇内，未暇论修短，
扬雄正希颜，曾子岂雇管。
希声非折杨，下士每大莞。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。